દિપીકા પાદુકોણ બેડમિન્ટન સ્ટાર પ્રકાશ પાદુકોણની દિકરી છે પહેલા મોડલિંગ અને પછી ઓમ શાંતિ ઓમથી બોલીવૂડમાં પદાર્પણ કરનાર આ અભિનેત્રી જોડે કામ કરવા માટે ઇન્ડસ્ટ્રીના તમામ મોટા ડાયરેક્ટર બેકરાર છે. અને જે તેની સાથે કામ કરી ચૂક્યા છે તે ફરી તેની જોડે જ કામ કરવા ઇચ્છે છે. દિપીકાએ તેના કેરિયરની શરૂઆતમાં તેના પિતાની એક સલાહ વિષે વાત કરતા કહ્યું હતું કે "ઊંચાઇ પર પહોંચવું સરળ છે પણ ઊંચાઇ પર બની રહેવું કઠિન છે." આને આજે તે વાતને સાચા શબ્દોમાં સાર્થક કરી રહી છે કારણ કે તેણે ઊંચાઇઓને આંબી લીધી છે અને તે એ ઊંચાઇ પર ટકી પણ રહી છે.